Sundsbarmvatnet

Sundsbarmvatnet er en innsjø som ligger i kommunene Seljord og Kviteseid i Telemark. Den er en del av Skiensvassdraget og har utløp via Mandalselvi mot Seljordsvatn.

Innsjøen er hovedmagasin for Sundsbarm kraftverk og det overføres vann til Sundsbarmvatnet fra Åmotdalsvassdraget, Morgedalsvassdraget og Øyfjellsvassdraget.

På en halvøy i vannet ligger rester etter Guldnes gruver. Gruvene var i drift periodisk i årene mellom 1538 og 1880-årene. Spor av den eldste driften forsvant etter at vannet ble oppdemmet. I 1540 var det et stort bondeoppgjør på stedet og bøndene prøvde å jage tyske gruvearbeidere vekk. Opprøret ble slått ned og 16 av dem dømt til døden. 10 av de dømte fikk kjøpt seg fri. Den første norske daler ble laget av sølv fra denne gruven.

 Fotnoter 

 Referanser 

 Eksterne lenker 
 Seljord kommune Attraksjoner
 Skagerak kraft

Kategori:Innsjøer i Seljord
Kategori:Innsjøer i Kviteseid
Kategori:Reservoarer i Telemark
Kategori:Skiensvassdraget